Greek Legal Document

Category: 201

Content:
14. ΝΟΜΟΘΕΤ. ΔΙΑΤΑΓΜΑ υπ’ αριθ. 63 της 21/26 Σεπτ. 1974 (ΦΕΚ Α΄ 264) Περί προσωρινής διοικήσεως των Δικηγορικών Συλλόγων, τροποποιήσεως διατάξεών τινων του Ν.Δ. 3026/1954 «περί του Κώδικος των Δικηγόρων» και ρυθμίσεως θεμάτων των υποψηφίων Δικηγόρων. Άρθρ.1.-1.Η Διοίκησις των Δικηγορικών Συλλόγων της Χώρας μέχρι της δι’ εκλογής αναδείξεως αυτής, κατά τας παγίας επί του θέματος τούτου διατάξεις του Κώδικος περί Δικηγόρων, ανατίθεται προσωρινώς εις τα κατά τας αρχαιρεσίας του έτους 1967 αναδειχθέντα Διοικητικά Συμβούλια. 2.Η εγκατάστασις των κατά την προηγουμένην παράγραφον προσωρινών Διοικητικών Συμβουλίων συντελείται εντός δεκαημέρου από της ενάρξεως ισχύος του παρόντος. 3.Πρόεδροι και μέλη Διοικητικών Συμβουλίων, μη εμφανιζόμενοι προς ανάληψιν των καθηκόντων των εντός της κατά την προηγουμένην παράγραφον προθεσμίας, θεωρούνται ως μη αποδεχόμενοι το αξίωμά των. 4.Ενστάσεις κατά του κύρους των ως άνω αρχαιρεσιών μη εκδικασθείσαι, δεν λαμβάνονται υπ’ όψιν, θεωρούμεναι ως απορριφθείσαι. Άρθρ.8.-(Αντικαθίσταται η παρ. 2 του άρθρ. 3 Ν.Δ. 3026/1954, ανωτ. σελ. 337). Άρθρ.9.-Η ισχύς του παρόντος Ν.Δ/τος άρχεται από της δημοσιεύσεως τούτου δια της Εφημερίδος της Κυβερνήσεως. (Αντί για τη σελ. 392,01(α) Σελ. 392,01(β) Τεύχος ΣΤ51-Σελ. 47 Δικηγορικοί Σύλλογοι 6.Δ.β.14 Άρθρ.2.-1.Αποκλείεται η κατά τας διατάξεις του προηγουμένου άρθρου εγκατάστασις Προέδρων ή μελών Διοικητικών Συμβουλίων, εφ’ όσον ούτοι από της 21ης Απρ. 1967 μέχρι της 23ης Ιουλ. 1974 ήσκησαν ασυμβίβαστον λειτούργημα ή απεδέχθησαν αξιώματα Υπουργού, Υφυπουργού, Γεν. Γραμματέως, Νομάρχου, Διοικητού ή μέλους Διοικητικού Συμβουλίου Ν.Π.Δ.Δ., Δημοσίων Οργανισμών, Δημοσίων Επιχειρήσεων ή Επιχειρήσεων Κοινής Ωφελείας, ή απεδέχθησαν διορισμόν Δημάρχου ή μέλους Δημοτικού Συμβουλίου ή Προέδρου Κοινότητος ή διορισμόν εις ετέραν έμμισθον δημοσίαν θέσιν, μη συνεπαγομένην έκπτωσιν εκ του δικηγορικού λειτουργήματος. Σελ. 392(δ) Τεύχος 546-Σελ. 68 2.Ομοίως αποκλείονται οι κατά την αυτήν ως άνω περίοδον ως πρόεδροι ή μέλη της Διοικήσεως Δικηγορικών Συλλόγων εκτραπέντες εις ενεργείας αντικειμένας προς την δεοντολογίαν του δικηγορικού λειτουργήματος ή προς το αξίωμα του Προέδρου ή του Συμβούλου του Διοικητικού Συμβουλίου Δικηγορικού Συλλόγου, οι διατελέσαντες μέλη σωματείων ή ενώσεων αποσκοπούντων εις την εξυπηρέτησιν σκοπών αντιτιθεμένων προς την αληθή έννοιαν της Δημοκρατίας. 3.Οι κατά τας διατάξεις του άρθρ. 1 του παρόντος καλούμενοι εις την διοίκησιν Συλλόγου τινός, υποβάλλουν υποχρεωτικώς εις το Διοικητικόν Συμβούλιον του Δικηγορικού Συλλόγου υπεύθυνον δήλωσιν, κατά τας διατάξεις του Ν. Δ. 105/1969, περί μη συνδρομής εις το πρόσωπον αυτών των κατά τας παρ. 1 και 2 του παρόντος άρθρου κωλυμάτων. 4.Εάν εντός προθεσμίας τριάκοντα ημερών από της εγκαταστάσεως του Συμβουλίου, υπάρξη έγγραφος, συγκεκριμένη και επώνυμος καταγγελία κατά τινος των ως άνω διορισθέντων, ότι, διαρκούσης της θητείας του επέδειξεν, ως διωρισμένος, από της αναλήψεως των καθηκόντων του και μέχρι της δημοσιεύσεως του παρόντος, εν τη ασκήσει τούτων, διαγωγήν απάδουσαν προς τας παραδόσεις του δικηγορικού λειτουργήματος και τας υποχρεώσεις επιστήμονος, εκπροσωπούντος ένωσιν ελευθέρων επαγγελματιών, ως και προς τας υποχρεώσεις συνειδητού πολίτου, κηδομένου των δημοκρατικών ελευθεριών, απομακρύνεται της Διοικήσεως κατόπιν αποφάσεως του Διοικητικού Συμβουλίου του οικείου Συλλόγου, εκδιδομένης εντός δέκα ημερών από της υποβολής της καταγγελίας. Κατά της εν λόγω αποφάσεως επιτρέπεται άσκησις εφέσεως υπό του καταγγείλαντος ή του καθ’ ου η καταγγελία, εντός προθεσμίας πέντε ημερών από της κοινοποιήσεως της αποφάσεως. Επί της εφέσεως αποφαίνεται Επιτροπή αποτελουμένη εξ ενός Αρεοπαγίτου ως Προέδρου, δύο Εφετών και τεσσάρων Δικηγόρων ως μελών, διοριζομένων απάντων, μετ’ ισαρίθμων αναπληρωτών των, υπό του Υπουργού Δικαιοσύνης. Η Επιτροπή συνερχομένη εν Αθήναις, αποφαίνεται εντός προθεσμίας δέκα πέντε ημερών από της εις αυτήν αποστολής του σχετικού φακέλλου. 5.Τα κατά την προηγουμένην παράγραφον οριζόμενα ισχύουν και εν σχέσει προς την εξέλεγξιν της ακριβείας του περιεχομένου της κατά την παρ. 3 του παρόντος άρθρου υποβαλλομένης υπευθύνου δηλώσεως 6.Δ.β.13-14 Δικηγορικοί Σύλλογοι Άρθρ.3.-1.Κεναί θέσεις Προέδρων ή Συμβούλων μη πληρωθείσαι, εξ οιουδήποτε λόγου, κατά τας διατάξεις του άρθρ. 1, ως και αι κενούμεναι τοιαύται μετά την εγκατάστασιν του Διοικητικού Συμβουλίου, πληρούνται αμελλητί υπό της ολομελείας του οικείου Εφετείου, μερίμνη και προτάσει του παρ’ αυτώ Εισαγγελέως, κατά τας διατάξεις του άρθρ. 217 του Ν.Δ. 3026/1954. 2.Αι διατάξεις του άρθρ. 2 του παρόντος εφαρμόζονται και προκειμένου περί Προέδρων και μελών οριζομένων κατά την προηγούμενην παράγραφον. Άρθρ.4.-(Αντικαθίσταται το άρθρ. 216 Ν.Δ. 3026/1954, ανωτ. σελ. 337). Άρθρ.5.-1.Κατά παρέκκλισιν των διατάξεων του άρθρ. 217 του Ν.Δ. 3026/1954, η πλήρωσις των προστιθεμένων, βάσει του προηγουμένου άρθρου, νέων θέσεων, γίνεται, κατά την πρώτην εφαρμογήν του παρόντος, συμφώνως προς την υπό της παρ. 1 του άρθρ. 3 του παρόντος προβλεπομένην διαδικασίαν, δια Δικηγόρων παρ’ Εφέταις εχόντων συνολικήν δικηγορικήν υπηρεσίαν πέντε έως οκτώ ετών. 2.Αι διατάξεις του άρθρ. 2 του παρόντος εφαρμόζονται και εν προκειμένω. Άρθρ.6.-1.Ο χρόνος διενεργείας των πρώτων μετά την ισχύν του παρόντος αρχαιρεσιών θέλει καθορισθή δι’ αποφάσεως του Υπουργού Δικαιοσύνης, δημοσιευομένης δια της Εφημερίδος της Κυβερνήσεως, δι’ ης θέλει επί πλέον καθορισθή και πάσα άλλη λεπτομέρεια σχετική προς την διαδικασίαν διενεργείας των αρχαιρεσιών. 2.Η θητεία των ούτω αναδειχθησομένων Διοικητικών Συμβουλίων λήγει άμα τη αναδείξει των νέων Διοικητικών Συμβουλίων, κατά τας διατάξεις του Ν.Δ. 3026/1954. 3.Αι διατάξεις των Ν.Δ. 1036/1971 και 1135/1972 καταργούνται. Άρθρ.7.-1.Ασκούμενοι Δικηγόροι επιτυχόντες εις την γραπτήν δοκιμασίαν των εξετάσεων των υποψηφίων Δικηγόρων της Α΄ εξεταστικής περιόδου 1974 και μη δυνηθέντες να λάβουν μέρος και εις την προφορικήν δοκιμασίαν λόγω στρατεύσεώς των ή δι’ οιονδήποτε άλλον λόγον ανωτέρας βίας, οφειλόμενον εις τας από της 20ής Ιουλ. 1974 και εντεύθεν δημιουργηθείσας εις την Χώραν εκτάκτους περιστάσεων προκειμένου περί γυναικών λόγω επακολουθήσαντος τοκετού, δύνανται να προσέλθουν εις προφορικήν δοκιμασίαν εις εκτάκτους εξεταστικάς περιόδους, προκηρυσσομένας δι’ αποφάσεως του υπουργού Δικαιοσύνης, ενώπιον εξεταστικής Επιτροπής συγκροτουμένης εκάστοτε κατά το άρθρ. 15 του  Ν.Δ. 3026/1954 ως τούτο τροποποιηθέν ισχύει σήμερον ή ενώπιον των εξεταστικών Επιτροπών της Α΄ εξεταστικής περιόδου 1974. 2.Αναγνωρίζεται το δικαίωμα επανεξετάσεως εις την προφορικήν δοκιμασίαν υποψηφίων, περί ων η προηγουμένη παράγραφος εφ’ όσον ούτοι μετέχουν ανεπιτυχώς της προφορικής δοκιμασίας μετά την 15ην Ιουλ. 1974. 3.Η επιτυχία των κατά τας προηγουμένας παραγράφους υποψηφίων κατά την επανεξέτασίν των κρίνεται κατά τας κειμένας διατάξεις. 4.Ασκούμενοι Δικηγόροι υποβαλόντες εγκαίρως αίτησιν συμμετοχής εις τας εξετάσεις της Α΄ εξεταστικής περιόδου 1974 μετά των δικαιολογητικών και μη μετασχόντες εις την γραπτήν και προφορικήν δοκιμασίαν λόγω προσηκόντως αποδεδειγμένης ανωτέρας βίας, δύνανται να υποβληθούν εις ολοκληρωτικήν εξέτασιν εις τας κατά την παρ. 1 εκτάκτους εξεταστικάς περιόδους. Το αυτό δικαίωμα έχουν και οι ασκούμενοι οίτινες, καίτοι εδικαιούντο συμμετοχής εις τας εν λόγω εξετάσεις, δεν ηδυνήθησαν δια λόγους ανωτέρας βίας να υποβάλουν εμπροθέσμως σχετικήν αίτησιν συμμετοχής των. 5.Περί της συνδρομής των εις τας προηγουμένας παραγράφους τιθεμένων προϋποθέσεων συμμετοχής εις τας ως άνω εκτάκτους εξεταστικάς περιόδους, αποφαίνεται η κατά την παρ. 1 εξεταστική Επιτροπή, συμμετεχόντων εις ταύτην του Γενικού Γραμματέως του Υπουργείου Δικαιοσύνης και του Γενικού Διευθυντού Διοικήσεως Δικαιοσύνης του αυτού Υπουργείου. 6.Δικαίωμα συμμετοχής εις ολοκληρωτικήν εξέτασιν εις τας συμφώνως προς την παρ. 1 του παρόντος άρθρου προκηρυσσομένας εκτάκτους εξεταστικάς περιόδους, έχουν και οι ασκούμενοι οι αποκλεισθέντες υπό των εξεταστικών Επιτροπών της Α΄ εξεταστικής περιόδου 1974, λόγω μη συμπληρώσεως υπ’ αυτών κατά την 29ην Ιουν. 1974 του κατά τας κειμένας διατάξεις απαιτουμένου χρόνου ενιαυσίου ασκήσεως, εφ’ όσον ούτοι είχον συμπληρώσει τον χρόνον τούτον μέχρι της ενάρξεως της γραπτής δοκιμασίας της εν λόγω εξεταστικής περιόδου.